L 229/30
FI
Euroopan unionin virallinen lehti
18.9.2023
IV LUKU
Seuranta ja kriisitoiminta
1 j a k so Seu r ant a
19 artikla Unionin puolijohdealan strateginen kartoitus 1.
Komissio toteuttaa unionin puolijohdealan strategisen kartoituksen yhteistyössä Euroopan puolijohdeneuvoston kanssa.
Strategisessa kartoituksessa analysoidaan unionin vahvuuksia ja heikkouksia maailmanlaajuisella puolijohdealalla ja yksilöidään muun muassa seuraavat tekijät: a) sisämarkkinoiden keskeiset tuotteet ja kriittiset infrastruktuurit, jotka ovat riippuvaisia puolijohteiden tarjonnasta; b) unionin tärkeimmät käyttäjäalat ja niiden tämänhetkiset ja odotettavissa olevat tarpeet ja riippuvuudet, mukaan lukien analyysi toimitusvarmuuteen liittyvistä mahdollisista riskeistä, jotka ovat yhteydessä myös riittämättömiin investointeihin; c) unionin puolijohteiden toimitusketjun keskeiset osat, mukaan lukien suunnittelu, suunnitteluohjelmistot, materiaalit, valmistuslaitteet, puolijohteiden valmistus ja ulkoistettu loppuvaihe; d) unionin puolijohdealan teknologiset ominaisuudet, riippuvuudet kolmansien maiden teknologioista ja toimittajista sekä pullonkaulat, myös tuotantopanosten saatavuus; e) tämänhetkiset ja odotettavissa olevat osaamistarpeet ja pätevän työvoiman tosiasiallinen saatavuus puolijohdealalla; f) tarvittaessa 25, 26 ja 27 artiklassa tarkoitettujen kriisitoimenpiteiden mahdolliset vaikutukset puolijohdealaan.
2.
Komissio tiedottaa säännöllisesti Euroopan puolijohdeneuvostolle strategisen kartoituksen kokonaistuloksista.
3.
Komissio laatii 1 kohdan mukaisesti toteutetun strategisen kartoituksen tulosten perusteella ja Euroopan puolijohde­ neuvostoa kuultuaan varhaisvaroitusindikaattorien luettelon.
Komissio tarkistaa Euroopan puolijohdeneuvostoa kuultuaan varhaisvaroitusindikaattorien luetteloa säännöllisesti ja vähintään joka toinen vuosi. 4.
Komissio laatii Euroopan puolijohdeneuvostoa kuultuaan kehyksen ja menetelmän puolijohdealan strategista kartoitusta varten.
Komissio päivittää kehystä ja menetelmää tarvittaessa. 5.
Strategisen kartoituksen on perustuttava muiden lähteiden ohella julkisesti ja kaupallisesti saatavilla oleviin tietoihin, yrityksiltä saatuihin asiaankuuluviin ei-luottamuksellisiin tietoihin, vastaavasta analyysistä muun muassa raaka-aineita ja uusiutuvaa energiaa koskevan unionin lainsäädännön yhteydessä saatuihin tuloksiin, sekä 40 artiklan 1 kohdan mukaisesti laadittuihin arviointeihin.
Jos tämä ei riitä tämän artiklan 1 kohdan mukaisen strategisen kartoituksen laatimiseen, komissio voi Euroopan puolijohdeneuvostoa kuultuaan esittää vapaaehtoisia tietopyyntöjä puolijohteiden arvoketjun toimijoille unionissa.
Komissio käyttää 32 artiklan 4 kohdassa tarkoitettuja standardoituja ja turvallisia keinoja tietojen keräämiseen ja käsittelyyn tällaisia tietopyyntöjä varten. 6.
Kaikkia tämän kohdan nojalla saatuja tietoja on käsiteltävä 32 artiklassa säädettyä salassapitovelvollisuutta noudattaen.